KPMG
KPMG (rus. КПМГ) — Deloitte, Ernst & Young və PwC ilə birlikdə dünyanın ən böyük peşəkar xidmətlər şəbəkələrindən biri və Big Four-un audit şirkətlərindən biridir. Beynəlxalq qərargah Amstelvendə (Niderland) yerləşir. KPMG işçilərinin sayı 219.000 nəfərdən çoxdur (2019). Şirkət üç növ xidmət göstərir: audit, vergi və konsaltinq xidmətləri. Konsaltinq xidmətləri, öz növbəsində, üç qrupa bölünür: idarəetmə konsaltinqi, risk konsaltinqi və işlərin idarə olunması ilə yenidən qurulma.